procesaur/Wiki.mk huggingface dataset:
Рио де ла Плата

Рио де ла Плата (шпански: ''Río de la Plata''), а поретко само Ла Плата, Плата или Река Плата, е устието на слевањето на реките Уругвај и Парана. Устието се влева во Атлантскиот Океан, создавајќи засек на копното кон внатрешноста во форма на инка. Во зависност од географот и литературата, Рио де ла Плата понекогаш се именува како река, устие, залив или рабно море. За оние географи кои ја сметаат Рио де ла Плата за река, истата е најшироката река во светот со максимална ширина од 220 км.
Рио де ла Плата е долга 290 километри, а ширината ѝ изнесува од 2 километри на почетокот, па до 220 километри во устието. Рио де ла Плата всушност е и природната граница помеѓу Аргентина и Уругвај, и на бреговите од едната и другата страна на Рио де ла Плата се наоѓаат двата главни града на државите - Буенос Аирес на Аргентина и Монтевидео на Уругвај. Следствено на тоа, регионот околу Рио де ла Плата е најнаселената област и во Аргентина и во Уругвај.
1 Географија
Рио де ла Плата започнува со сливањето на реките Уругвај и Парава во Пунта Горда и заедно течат источно кон Атлантскиот Океан. Нема јасна физичка граница на источните делови на реките. Меѓународната хидрографска организација ја дефинира источната граница на Рио де ла Плата со „линијата Пунта дел Есте во Уругвај и Кабо Сан Антонио во Аргентина“.
Вкупната површина на Рио де ла Плата е 35.000 км<sup>2</sup>.
2 Поврзано
* Река Парана
* Река Уругвај
* Буенос Аирес
* Монтевидео
Карбон

Карбон — геолошки период и систем од развитокот на Земјата кој опфаќа 60 милиони години, од крајот на периодот девон пред 358,9 милиони години до почетокот на пермскиот период пред 298,9 милиони години. Името (''carboniferous'') карбон се поврзува со јагленот од латинскиот зборови carbō ("јаглен") и е смислено од геолозите Вилијам Конибар и Вилијам Филипс во 1822 година. Многу лежишта и наоѓалишта на јаглен во светот се создадени токму во овој геолошки период. Копнениот животински свет во периодот на карбонот веќе бил добро развиен и воспоставен, при што водоземците биле доминантни копнени ’рбетници, од кои една гранка на крајот се развила во амниоти, први само копнени рбетници.
Бебешка колика

Бебешка колика се дефинира како епизоди на плачење повеќе од три часа на ден, повеќе од три дена во неделата, за три недели, кај инаку здраво дете. Честопати плачењето се случува во вечерните часови. Тоа обично не резултира со долгорочни проблеми. Плачот може да предизвика фрустрации кај родителите, депресија по породувањето, прекумерни посети на лекар и злоупотреби на децата.
Коликите се појавуваат кај 10–40% од децата. Најчесто се појавуваат од шестата недела и исчезнуваат до шестиот месец. Во ретки случаи траат до првата година. Се јавуваат во ист процент кај момчињата и кај девојчињата. Првиот детален медицински опис на состојбата е од 1954 година.
Ордовик

Ордовик — геолошки период и систем од развитокот на Земјата, еден од шесте периоди во палеозојската ера. Опфаќа 41,2 милиони години, од крајот на камбрискиот период пред 485,4 милиони години до почетокот на силурскиот период пред 443,8 милиони години. Големиот Ордовик настан на биоразновидноста значително ја зголемил разновидноста на живиот свет. Рибите, првите вистински ’рбетници во светот, продолжиле да се развиваат, а оние со челусти за првпат се појавиле доцна во тој период. Живиот свет допрва започнал да се проширирува на копно. Околу 100 пати повеќе метеорити ја погодиле Земјата годишно за време на ордовик во споредба со денес.
Планинарски дом „Горна Белица“

Планинарски дом „Горна Белица“ — планинарски дом во Македонија, сместен на надморска височина од 1.330 метри, во дримколското село Горна Белица.
1 Местоположба
Планинарскиот дом е сместен во самото село Горна Белица, оддалечено 15 километри од градот Струга и од Охридското Езеро. Од градот Охрид е оддалечено 30 километри.
2 Опременост
Во минатото, планинарскиот дом бил опремен со 20, додека денес има 10 опремени апартмани и капацитет за 30 лица.
Како стопан на домот се јавува Ламбе Балкоски.
Џамија (Горна Белица)

Џамија (Горна Белица) — главна и единствена џамија во селото Горна Белица, во Општина Струга, Македонија.
1 Историја
Изградбата на џамијата започнала во 2010 година, иако истата била стопирана по контрола на инспекциските служби, а подоцна и самиот суд во Струга пресудил дека е незаконска градба и наредил рушење. Сепак, истата била ставена во функција.
Црква „Св. Петка“ - Горна Белица

Света Петка — главна селска црква во селото Горна Белица.
1 Историја
Црквата била подигната од страна на мајсторот Тодор Петков од селото Гари во 1889 година. Работел и на самиот иконостас во црквата, но поради болест истиот бил завршен од неговиот син, Јаким.
2 Галерија
3 Поврзано
* Струшко архијерејско намесништво
* Вевчанска парохија
* Горна Белица
Силур

Силур — геолошки период и систем од развитокот на Земјата кој опфаќа 24,6 милиони години, од крајот на периодот ордовик пред 443,8 милиони години до почетокот на девонскиот период пред 419,2 милиони години. Силур е најкраток период од палеозоикот. Како и со другите геолошки период карпите кои го дефинираат почетокот и крајот на периодот се добро идентификувани, но точните датуми се несигурни за неколку милиони години. Основата на силурскиот период е поставена од серија големи ордовико-силурски настани на изумирање при што 60% од морските родови биле збришани.
Значаен пресврт на еволуцијата за време на силурот била диверзификацијата на рибите со вилица и коскени риби. Повеќеклеточниот живот, исто така, почнал да се појавува на копно во форма на мали, бриофитни и васкуларни растенија кои се зголемиле покрај езерата, потоците и крајбрежјата, а три групи членконоги (многуноги, пајаковидни и шестноги) станале целосно копнени за време на силур. Сепак, копнениот живот во голема мера нема да се прошири и да влијае на животната средина сѐ до периодот на девонот.
Човекот со глава од каучук

Човекот со глава од каучук (француски: ''L'homme à la tête en caoutchouc'') - француски филм од 1901 година, во режија на Жорж Мелјес, кој ја игра главната улога.
1 Синопсис
Еден научник прави експеримент во кој успева да надуе човечка глава и на тој начин постепено да ја зголеми. Возбудениот научник му го покажува откритието на својот помошник, кој почнува да ја дуе главата при што таа експлодира.
Напад на мисија во Кина

Напад на мисија во Кина (англиски: ''Attack on a China Mission'') - британски филм од 1900 година, во режија на Џејмс Вилијамсон, кој е автор и на сценариото.
1 Синопсис
Дејството на филмот се одвива за време на Боксерското востание во Кина. Група Кинези го напаѓаат седиштето на британски мисионери при што еден човек се обидува самиот да им се спротивстави на напаѓачите за да ја одбрани жената. Сепак, напаѓачите се побројни и успеваат да го совладаат. За среќа, британските војници ги напаѓаат кинеските бунтовници и ги ослободуваат заробениците.
Големиот грабеж на воз (филм од 1903)

Големот грабеж на воз (англиски: ''The Great Train Robbery'') — американски филм од 1903 година, во режија на Едвин С. Портер. Ова е првиот „наративен“ филм во историјата, т.е. филм во кој има целосна приказна. Во 1990 година, филмот бил зачуван во Националниот филмски регистер на САД.
1 Синопсис
Група каубои-бандити напаѓаат воз при што прво го онеспособуваат екипажот, а потоа го запираат возот и ги ограбуваат патниците. За тоа време, шерифот и неговите помошници се забавуваат, но откако ги алармираат за случката, тие тргнуваат во потрага по крадците. Каубоите се кријат во една шума, но таму пристигнува шерифот со помошниците при што започнува престрелка меѓу двете страни во која погинуваат ограбувачите на возот.
Пат околу светот за 80 дена (филм од 2004)

„Пат околу светот за 80 дена“ (англиски: ''Around the world in 80 days'') — американски филм од 2004 година, во режија на Френк Кораси. Главните улоги ги играат: Џеки Чен, Стив Куган, Сесил де Франс и Џим Бродбент, а во споредни улоги настапуваат и Арнолд Шварценегер, Овен Вилсон, Кети Бејтс, Џон Клиз и самиот режисер. Филмот е „добитник“ на две награди за најлош филм и за најлош спореден глумец, а имал уште две други такви номинации.
1 Синопсис
Филеас Фог (го игра Куган) е ексцентричен англиски пронаоѓач, кој сонува да измисли машина со која ќе може да лета. Претседателот на Кралската академија, лордот Келвин (го игра Бродбент) го предизвикува на опклада која Фог ја прифаќа, со цел да докаже дека може да го заврти светот за 80 дена. Тој заминува на пат со својот слуга, Кинезот кој се претставува како Паспарту (го игра Чен), а кој од Банката на Англија ја украл статуата на Буда, со намера да ја врати во своето село во Кина. Најпрвин, Фог и Паспарту одат во Париз, каде ја запознаваат младата сликарка Моник ла Рош (ја игра де Франс), која им се придружува во патувањето. Потоа, тие заминуваат во Истанбул, каде се принудени да му бидат гости на нарцисоидниот принц Хапи (го игра Шварценегер), кој сака да ја земе Моник за жена, но Паспарту и Фог успеваат да ја спасат. Во Индија, Паспарту ѝ го открива својот вистински идентитет на Моник, кажувајќи ѝ дека мора да заминат во Кина за да ја врати статуата на Буда. Истовремено, нив ги напаѓа една кинеска банда која сака да им ја одземе статуата. Сепак, тие успеваат да стигнат во селото на Паспарту, а таму Фог дознава дека е измамен и сам заминува за Сан Франциско, каде е орграбен и мора да живее како просјак. Меѓутоа, Паспарту и Моник доаѓаат по него и го извлекуваат од бедната положба, а додека патуваат низ пустината, тие ги среќаваат браќата Рајт, кои им ги покажуваат своите нацрти на авионот. Во Њујорк, тројцата патници во последне миг се качуваат на брод, а додека пловат кон Англија, од материјалите на бродот конструираат авион и успеваат да слетаат точно пред Кралската академија. Таму ги пречекуваат многу луѓе, членовите на Академијата, но и полицијата. Фог и Паспарту се обвинети како крадци, но тогаш пристигнува кралицата Викторија (ја игра Бејтс) која го спасува Фог. Така, тој ја добива опкладата, а лордот Келвин е разобличен за сите измами.
Кучето што ги сакаше возовите

„Кучето што ги сакаше возовите“ (српски: ''Пас који је волео возове'') – југословенски филм од 1977 година, во режија на Горан Паскаљевиќ. Главните улоги ги толкуваат: Ирфан Менсур, Светлана Бојковиќ и Велимир Бата Живојиновиќ.
1 Синопсис
Мика (ја игра Бојковиќ) е девојка која сонува да замине во Париз, но нејзините планови пропаѓаат кога е затворена поради ситен шверц. Кога ги носат затворениците на присилна работа, таа успева да побегне, со што повторно крои планови за преселба во Париз. Бидејќи нема ни пари ни документи, таа му се придружува на филмскиот каскадер (го игра Живоиновиќ), кој патува по провинциските места, изведувајќи каубојски сцени. Ним им се придружува едно момче (го игра Менсур) кое го бара своето изгубено куче. Мика и момчето се зближуваат и заедно бегаат во Белград. Таму, Мика го посетува својот пријател, кој треба да И обезбеди лажен пасош за да замине во Париз, но наместо тоа, Мика останува без пари, а притоа уште е силувана. Тогаш, таа и момчето се качуваат на еден воз, но кога пристигаат на железничката станица, Мика се обидува да му побегне. Барајќи ја неа, момчето го удира еден вагон и тоа умира, а Мика се качува во друг воз, каде го здогледува неговото изгубено куче.
Локални избори во Полска (2018)

Локални избори во Полска во 2018 година (пол. ''Wybory Samorządowe w Polsce - 2018'') - локални избори во војводствата, окрузите и општините во Полска. Се одржале на 21 октомври и 4 ноември 2018 година.
Црвеното класје (филм од 1970)

„Црвеното класје“ (српски: ''Црвено класје'') — југословенски филм од 1970 година, во режија на Живоин Павловиќ. Главните улоги ги толкуваат: Раде Шербеџија, Мајда Грбац и Мајда Потокар.
1 Синопсис
Еден поранешен партизан, а по војната младински активист, оди во едно село во Штаерска, со цел да го откупи житото од селаните и да ги убеди да влезат во задругата. На почетокот, тој се соочува со неколку привидни и вистински неуспеси, но најпосле, тој ја исполнува партиската задача. Во селото е формирана задруга, но не како резултат на убедувањето, туку со помош на закани и уцени. Растргнат од тоа сознание и несреќен поради неуспехот во љубовта, младинскиот активист убива недолжен човек.
Посебен третман (филм)

Посебен третман (српски: ''Посебан третман'') – југословенски филм од 1980 година, во режија на Горан Паскаљевиќ. Главните улоги ги толкуваат: Љуба Тадиќ, Данило Бата Паскаљевиќ, Душица Жегарац и Милена Дравиќ.
1 Синопсис
Докторот Илиќ работи во болница за лекување на алкохоличари каде спроведува „посебен третман“, составен од физички вежби, диета со јаболка, музика на Вагнер и психо-драма. Со група од шест пациенти, тој оди во посета на една пиварница во која постои голем проблем со алкохолизмот на работниците. Меѓутоа, настаните кои следат покажуваат дека докторот го применува својот начин на лекување за да ја изрази својата деспотска и хипокритска личност.
Инерцијален бран

''Инерцијални бранови'', познати како ''инерцијални осцилации'', се вид на механички бран можен во вртечките флуиди. За разлика од површинските гравитациски бранови најчесто забележани на плажа или во када, инерцијалните бранови течат низ внатрешноста на флуидот, а не на површината. Како секој друг вид на бран, инерцијалниот бран е предизвикан од обновувачка сила и се одликува со бранова должина и честота. Бидејќи обновувачката сила на инерцијалниот бран е Кориолисова сила, нивните бранови должини и честоти се поврзани на чуден начин. Инерцијалните бранови се попречни бранови. Најчесто се забележуваат во атмосферите, океаните, езерата и лабораториските експерименти. Росибилните бранови, геострофичните струи, и геострофичните ветрови се примери за инерцијални бранови. Инерцијалните бранови најверојатно ќе постојат и во стопеното јадро на Земјата во ротирање.
1 Обновувачка сила
Инерцијалните бранови се ''враќаат во рамнотежа'' со ''Кориолисовата сила'', како реакција на ротација. Прецизно кажано, Кориолисовата сила се појавува (заедно со ''центрифугалната сила'') во вртечка рамка и при тоа да се земе предвид дека таквата рамка секогаш се забрзува. Оттука, инерцијалните бранови не можат да постојат без ротација. Покомплицирано од напнатоста на низата, Кориолисовата сила дејствува под агол од 90 степени кон насоката на движење и неговата сила зависи од брзината на ротација на флуидот. Овие две својства доведуваат до основните одлики на инерцијалните бранови.
Бета-завојница

Бета-завојница (или бета-призма) е белковинска (белковинска) структура која се формира со асоцијација на паралелни бета нишки во облик на завојница (односно призма), со две или три страни (лица). Бета-завојницата е тип на соленоиден белковински домен. Структурата е стабилизирана со водородните врски кои се јавуваат помеѓу нишките, со белковина-белковина интеракции, а понекогаш со врзување на метални јони. Потврдено е постоењето и на левогири и на десногири бета завојници. Двоверижните бета завојници, исто така, често можат да се сретнат во структурата на белковините, а се познати под синонимот склоп на „швајцарски ролат“ (анг. Jelly roll fold или Swiss roll fold).
Првата бета-завојница била забележана во ензимот пектатна лиаза, кој содржи завојница со седум свртувања, а достигнува должина од 34 Å (3.4 nm). Белковината на опашката на бактериофагот P22 има 13 свртувања, а неговиот интегриран хомотример е долг 200 Å (20 nm). Неговата внатрешност е густо спакувана, без централна пора, а содржи и хидрофобни аминокиселински остатоци и наелектризирани остатоци кои се неутрализираат со градење на солени мостови.
И пектатната лиаза и белковината на опашката на бактериофагот P22 содржат десногири завојници; нивните левогири верзии се забележани кај некои ензими, како што се UDP-N-ацетилглукозамин ацилтрансфераза и архејската карбонатна дехидратаза. Други белковини кои содржат бета завојници ги вклучуваат противзамрзнувачките белковини на бумбарот ''Tenebrio molitor'' (десногир) и на молецот ''Choristoneura fumiferana'' (левогир), каде правилно распоредените треонини на β-завојниците се врзуваат за површината на кристалите од мраз и го инхибираат нивниот раст.
Бета завојниците можат ефикасно да се асоцираат меѓусебе, или лице-в-лице (доближувајќи ги лицата на нивните триаголни призми) или крај-со-крај (со формирање на водородни врски). Оттука, β-завојниците можат да се користат како „приврзоци“ за да индуцираат асоцијација со други белковини, слични како сегментите на извиена завојница.
Членовите на фамилијата на пентапептидно повторување поседуваат квадрилатерална бета-завојна структура.
1 Наводи
Полициски велосипедизам

Полицискиот велосипедизам претставува употреба на велосипедот за извршување на полициските работи. Полициските служби низ светот го користат велосипедот поради самата негова форма и одлики кои ѝ дозволуваат на полицијата полесно да ги врши своите должности. Денеска тие најчесто се користат во урбаните средини. Самите велосипеди кога се во патрола ја прават полицијата подостапна за јавноста за разлика од другите форми на патроли. Според едно истражување, на просечен час полициски автомобил имал 3 контакти со јавноста, а полициски велосипед 7 контакти. Иако според истото истражување полицискиот автомобил добил посериозни пристапи, велосипедот јасно ѝ служи на полицијата во градењето на односите со јавноста и велосипедската патрола може да одговара на основни прашања за туристи и слично.
1 Историја
Велосипедите почнале да се користат во полициската служба при крајот на 19-от век, период кога самиот велосипед почнал да го добива својот денешен изглед и станувал полесен за возење. Според некои податоци полициските службеници првично ги користеле сопствените велосипеди, но потоа службите почнале официјално да ги воведуваат во својот возен парк. За разлика од денес, во тој период полициските велосипеди повеќе биле користени во руралните средини. Еден таков случај е полицијата во Кент, Англија. Таа во 1896 година купила 20 велосипеди, по еден за 8 фунти (558 денари), а за помалку од деценија, во 1904 година службата поседувала дури 129 велосипеди.
2 Македонија
Во Македонија велосипедите првпат биле воведени во полициската служба во 2008 година. Тогаш неколку службеници од СВР Охрид биле обучени од македонски полициски инструктор со претходно стекнат американски сертификат и за нив биле набавени 5 велосипеди. Тие работат редовно во Охрид во летниот период од јули до крајот на септември и учествуваат во различни полициски интервенции, но и им помагаат на туристите. Нивното присуство се покажало успешно. Според портпарол на СВР Охрид, имало случаи кога полициска мото-патрола била оневозможена да стигне навреме, а велосипедската стигнала за 1-2 минути. Од мај 2018 година и во главниот град почнала да функционира велосипедска полициска служба. Таа била составена од 6 полицајци кои патролираат по двајца во смени во центарот на Скопје.
Вентспилс

Вентспилс — град во Летонија, сместен во западниот дел на државата. Исто така градот претставува и независна градска општина.
1 Природни услови
Вентспилс е сместен на западниот дел од Летонија. Главен град на Летонија е Рига кој се наоѓа 185 километри северозападно од Вентспилс.
Релјеф: Вентспилс се наоѓа во историската покраина Курландија. Градот бил формиран на устието на реката Вента во Балтичко Море. Градот се наоѓа во рамничарско подрачје, на 5-8 метри надморска висина.
Клима: Во Вентспилс владее континентална клима
Вода: Градот Вентспилс бил формиран на устието на реката Вента во Балтичко Море. Како пристаниште на Балтичко Море градот е важен, бидејќи не замрзнува во зима. Реката Вента му го дала името на градот. Реката ги дели стариот и новиот дел од градот.
2 Население
Со приближно 44 илјади жители, Елгава е петти град по големина во Летонија. Меѓутоа, од вемето на независност (1991. година) бројот на жители осетно опаднал. Причината за оваа емиграција на Русите, другите народи и заминувањето младите во странство или Рига е поради невработност.
Етнички састав: Матични Летонци се нешто повеќе од половина од градските жители. Националниот састав е:
* Летонци: 55%
* Руси: 30%
* останато: 15%
3 Историја
Подрачјето на Вентспилс било населено уште во праисторијата. Денешната населба под германско име ''Виндау'' ја основале германски витези, а во 1314 година населбата добила градски права. Во 1617 година градот е приклучен на државната заедница на Полска и Литванија. Во 1711 година градот ја окупирал Руската имерија и го променил името во ''Вентспилс''. Во 19 век градот доживеал екномски просперитет.
Во 1920 година, Вентспилс бил поврзан со новоформираната Летонија. Во 1940 година тој се приклучил на Советскиот Сојуз, но наскоро паднал во рацете на Третиот рајх (1941-44). По војната градот бил дел од летонската ССР, со цел повторно да воспостави независност Летонија, во 1991 година Вентспилс бил признат како град во Летонија.
4 Знаменитости
Вентспилс е познат по старата тврдина, чии најстар дел доминира од времето на владеење на Тевтонците.
Алипашино Поље

Алипашино Поље (''Alipašino Polje'', буквално: Полето на Али Паша) е градска населба во Сараево, престолнината на Босна и Херцеговина. Административно е дел од Општина Нови Град. Таа е поделена на Фаза А, Б и Ц, именувани по редоследот како што се градени.
Изградбата на Алипашино Поље се одвивала во периодот од 1974 до 1979 година, водејќи се по план од 1964 година. Во населбата луѓето главно живеат во згради. Најниските згради имаат по 4, а највисоките по 18 спратови. За време на Војната во Босна и Херцеговина многу од фасадите и становите на зградите во населбата биле разрушени.
Се претпоставува дека во населбата живеат околу 60.000 жители и тоа ја прави една од најнаселените населби во Сараево.
Драгутин Тадијановиќ

Драгутин Tадиновиќ (Растушје, кај Славонски Брод, 4 ноември 1905 — Загреб, 27 јуни 2007) ― хрватски поет.
1 Детство, младост и образование
Драгутин Тадијановиќ е роден 4 јуни 1905 година. година во Растушје, кај Славонски Брод, како најстар син на земјоработникот Мирко Тадијановиќ. Уште како средношколец пишувал успешни песни. Потоа почнал да се кореспондира со исто така идниот голем поет, Никол Шоп, ученик од петто одделение во училиштето во Бања Лука. 1922 година, во средношколската загрепска листа "Младите", објавено е неговото дело "Тажна есен" со стихови од Бранко Радичевиќ, и под псевдонимот Марган Тадеон. Дипломирал на филозофскиот факултет во Загреб.
2 Кариера
Тој патувал во многу земји од светот како хорист со хорот "Млади на Балканот". Тоа му помогнало да запознае многу од поетските движења во Европа и светот. Тој уредил голем број на публикации на избрани дела на хрватски писатели. Работел како исправач на официјалната листа "Народна Газета" (1935-1940), бил хонорарен предавач на Академијата за ликовна уметност во Загреб (1939-1945),бил уредник во библиотеката, "Делата на хрватски писатели". Бил директор  на Институтот за литература на ЈАЗОТ (до 1973) како постар Советник за образование во Беновина Хрватска, "Друштво на писателите на Хрватска", кој бил Претседател (1964-1965).
3 Најзначајните дела
Првата негова збирка поезија - "Лирика", објавена е во Загреб, 1931. Неговата втората колекција на песни била, "Сонцето над ораниците" во 1933 година, која била забранета. Се допишувал со Иван Горан Ковачиќ чии дела ги преуредувал во накладниот завод на Хрватска.
Други значајни дела: "Пепел на срцето" (1936), "детски Денови" (1937), "Тага на земјата" (1942), "Песни" (1951), "Благдан жетва" (1956), "Гостин во Вучедол" (1957), "Сребрена спирала" (1960), "Прстенот" (1963), "Ноќ во градот" (1966), "Поезија" (1973), "поврзан со земјата" (1974), "Собрани песни" (1975)"сам" (1976), "Пријателство" (1981), "Светилката на љубовта" (1984), "Моето Детство" (1985), "Морето во мене" (1987) и многу други.
До последниот ден од неговиот живот, тој неуморно работел и бил необично активен за неговите години. Незаинтересирано одговарал на повици од училиштата и културни и уметнички здруженија, каде што рецитирал и ги читал нивните песни.
4 Награди и признанија
Тој има добиено бројни награди како што се: Орден на трудот со Златен венец, Џинови награда на Матица Српска во Нови Сад за книгата "Прстенот" (1964), Повелба на Поткомитетот Мтица Хрватска. Многу од неговите песни се преведени на дваесеттина јазици.
Недвижности

Недвижноста е "сопственост која се состои од земјиште и згради на неа, заедно со неговите природни ресурси како што се култури, минерали или вода, недвижен имот од ваква природа, интерес што е доделен на овој (и) предмет на недвижен имот, (поопшто) згради или домување воопшто. Исто така: бизнисот на недвижен имот, професијата за купување, продавање или изнајмување земјиште, згради или домување."
Тоа е правен термин кој се користи во јурисдикции чиј правен систем е изведен од англиското обичајно право, како што се Индија, Велика Британија, САД, Канада, Пакистан, Австралија и Нов Зеланд.
Полициско убиство во Алипашино Поље

Полициското убиство во Алипашино Поље се случило на 26 октомври 2018 година во околу 4 часот утрината на улицата „Гетеова“ во населбата Алипашино Поље во Сараево кога непознати лица, наводно дел од т.н. „автомафија“, во близина на трговскиот центар „Бинго“ се обидувале да украдат бел автомобил Фолксваген Голф 6 со хрватски регистарски ознаки. Во тој момент случајно на местото се појавила полициска патрола Фолксваген Голф 7 кон која лицата веднаш почнале да пукаат со автоматско оружје. Извршителите веднаш избегале од местото на настанот со своите возила Фолксваген Голф 5 и Ренџ Ровер. Во патролата со реден број 1481 биле полициските службеници од станицата во Нови Град Адис Шеховиќ кој починал на лице место и Давор Вујиновиќ кој подлегнал на повредите во клиничкиот центар.
По настанот пристигнале бурни реакции од институциите и од јавноста. Полицијата на прес-конференција изјавила дека „ќе преврти сè за да ги најде сторителите“. Со соопштение излегол и претседателот на Владата на кантонот Сараево, Адем Зољ кој нагласил дека „ова е гнасен чин бидејќи полицајците воопшто не излегле од автомобилот и не го употребиле оружјето. Возилото уште било во движење кога напаѓачите почнале да пукаат во нив“. Во чест на убиените полицајци 29 октомври бил прогласен за Ден на жалоста на целата територија на Босна и Херцеговина. Од Нови Град, општината во која се случило убиството, излегле со соопштение во кое било нагласено дека според нив ова убиство е терористички акт и напад на државата, потенцирајќи дека убиството е извршено со оружје нетипично за ситен криминал како кражбата на возило.
Мира Бањац

Мира Бањац (Ердевик, 4 ноември 1929) — српска филмска, телевизиска и театарска глумица, една од најголемите живи ѕвезди на југословенскиот филм.
1 Животопис
Мира Бањац, вистинско име Маријана Т. Бањац, припаѓа на првата генерација на глумци, која дипломирала драма во училиштето во Нови Сад (1950). Покрај кратките обврски во театрите во Сремска Митровица (1949-1951) и Националниот театар во Бања Лука (1953-1955), таа работела во српскиот национален театар во Нови Сад (1951-1970). Во  1970 година се преселила во Белград и станала член на Студиото 212.
2 Награди и признанија
Таа има освоено бројни награди, меѓу кои се:
* Дебреценов прстен, во (од 2000 година)
* Златна Урна (2004)
* октомвриската награда на Нови Сад
* октомвриската награда на Белград,
* Наградата на град Загреб (за ТВ серија "Марија"),
Опис на смртта

Опис на смртта (српски: ''Опис смрти'') - збирка раскази на српскиот писател Давид Албахари од 1982 година. Збирката е добитник на Андриќевата награда.
1 Содржина
Збирката се состои од три циклуси раскази: „Прво лице“, „Трето лице“ и „Без лица“.* „Прво лице“ (1974)
:* „Евангелие по мојот татко“
:* „Мама“
:* „Прошетки крај реката“
:* „Есеи“
:* „Големиот бунт во нацистичкиот логор во Штулн“
:* „Влага“
:* „Тигарот кому на грбот глобот“
:* „Недовршен ракопис“
:* Град“
:* „Кино“
::* „Човекот кој го уби Либерти Валанс“
::* „Антонио кој носи смрт“
::* Годзила, морското чудовиште
:* Обид за опис на смртта на Рубен Рубеновиќ, поранешен трговец со штофови
* „Трето лице“ (1978)
:* „Некои работи нема никогаш да ги дознаеме“
* „Без лица“ (1982)
:* „Филм на телевизија“
:* „Гарсоњера“
:* „Зборовите се нешто друго“
:* „Ѕид“
:* „He Ain't Heavy, He's My Brother“
2 Осврт кон делото
Осврнувајќи се на збирката во 2004 година, самиот автор вели дека граматиката во неа е уредна, времеснката рамнина е прецизно одредена, дејството се одвива само во минато време или само во сегашно време, а наспроти привидната разбрануваност, расказите се многу спокојни. Притоа, привидната разбрануваност потекнува од растргнатата форма и од непрекинатите промени низ кои поминуваат расказите во збирката, кои се одликуваат со т.н. формално жонглирање. Во збирката, самата форма ја претставува приказната во која фрагментот е поцелосен од целината, додека тишината и празнините во текстот зборуваат попрецизно од употребените зборови. Со други зборови, збирката може да се опише како поетика на играта и фрагментарноста.
Милан Пантиќ

Милан Пантиќ (18 декември 1954 – 11 јуни 2001) бил српски новинар убиен од непознати сторители на 11 јуни 2001 во Јагодина.
1 Животопис
Пантиќ работел како новинар за ''Вечерње новости'', главно известувајќи за криминал и судски процеси во Јагодина. За написите коишто ги пишувал добивал телефонски закани.
2 Смрт
Милан Пантиќ бил убиен на 11 јуни 2001 година пред 8 часот изутрина во близина на влезот на зградата на неговиот стан од страна на непознати напаѓачи, кои го нападнале со тап предмет. Тој бил излезен до продавница да купи леб. Организацијата на медиуми од Југоисточна Европа го осудила убиството барајќи од српските и југословенските власти да ги идентификуваат и да ги казнат сторителите. Во 2014 Станко Којиќ (кој во 2013 бил осуден на 32 години затвор за геноцидот во Сребреница) бил викнат на распит за убиството. Во 2016 случајот уште не бил расветлен а Дуња Мијатовиќ, претставничка за слободата на медиумите при ОБСЕ ги повикала српските власти да ги зголемат напорите за наоѓање и казнување на убијците.
3 Наводи
4 Поврзано
*Слободата на медиумите во Србија
*Список на новинари убиени во Европа
Зеуксо

Зеуксо во старогрчката митологија била нимфа.
1 Митологија
Хесиод во теогонија ја наведува како една од Океанидите. Нејзиното име во превод значи „подјармена“ во смисла скротена, како коњот кој е припитомен и носи јарем. Веројатно ја претставувала божицата на венчањето, со оглед на тогашниот статус на младата во бракот. Можела да биде нимфа Најада или Нефела.
Црква „Св. Атанасиј“ - Модрич

Свети Атанасиј — црква во селото Модрич. Сместена е во крајниот северен дел од селото.
1 Архитектура
Градбата на црквата има правоаголна основа со полукружна апсида во задниот дел. Црквата во целост е варосана во бела боја и е покриена со кров од ќерамиди.
2 Преданија
Според М. С. Филиповиќ, со црквата се поврзуваат повеќе преданија. Ако чуварот на црквата заборавел да го запали кандилото, тоа самото се палело. Во турско време, вратата на црквата секогаш била отворена, така што се случило некој сејмен да упадне и украде 300 гроша. Кога се обидел да излезе од црквата, вратата била затворена и се отворила откако парите ги вратил на местото од кое ги одзел. Потоа, се верува дека сејменот ги советувал своите да работат што сакаат, но во вакуф да не чепкаат. Постои и предание дека некои Турци, кои ги навредувале иконите во црквата, ослепеле. Во време на окупацијата на Македонија во Втората светска војна, по наредба на буагрските власти била отстранета плочата со грчки натпис, по што соседното маало настрадало од силна провала; кога плочата била повторно вратена, провалата на местото престанала.
3 Поврзано
* Црква „Успение на Пресвета Богородица“
* Црква „Св. Никола“
* Црква „Св. Архангел Гаврил“
* Црква „Св. Ѓорѓи“
* Модрич
* Дебарско-кичевска епархија
* Струшко архијерејско намесништво
* Втора струшка парохија
Црква „Св. Архангел Гаврил“ - Модрич

Архангел Гаврил — црква во близина на селото Модрич. Сместена е на околу 5 км источно од селото и до неа води исклучување од десната страна на патот кој води кон селото Дренок. Црквата претставува метох на Бигорскиот манастир.
1 Историја
Во близина на црквата се наоѓаат остатоци од ѕидовите на средновековен манастир кој до темел бил уништен од страна на „азиските завојувачи“. Манастирот „Св. Архангел Гаврил“ бил во целост обновен во периодот од 1930-1932 година, но кон крајот на 1944 година бил ограбен и запален.
Камен-темелник и осветување на местото за изградба на денешната црква бил поставен на 26 јули 2000 година од страна на митрополитот на Дебарско-кичевската епархија г. Тимотеј. Во 2014 година, братството на Бигорскиот манастир успеало преку денационализациска постапка да го врати имотот во свое владение.
2 Архитектура
Градбата на црквата претставува крстокуполен храм со полукружна апсида во задниот дел и купола со осумаголна основа. Секоја втора страна од купоалта содржи по една монофора, додека на останатите има по еден монофорен облик. Влезот на црквата е сместен на западната страна, а над него има полукружна ниша со фреска на која е насликан Архангел Гаврил. Црквата е изградена од камен и во целост е покриена со лимен кров.
3 Галерија
4 Поврзано
* Бигорски манастир
* Црква „Успение на Пресвета Богородица“
* Црква „Св. Никола“
* Црква „Св. Атанасиј“
* Црква „Св. Ѓорѓи“
* Модрич
* Дебарско-кичевска епархија
* Струшко архијерејско намесништво
* Втора струшка парохија
Горгира

Горгира (грчки јазик |Γοργυρα) вогрчката митологија била нимфа.
1 Потекло на поимот
Оваа име означава одвод, а се однесува на подземните води.
2 Митологија
Била демон, дух или нимфа на Подземниот свет. Во Овидијевите „Метаморфози“ и според Аполодор, со Ахерон имала син Аскалаф. Според некои извори, таа е можеби истата личност како и Стиг, божество на подземните води, но и Орфна и Никс.
3 Биологија
Латинско име на овие личности (Gorgyra) е назив за род пеперутка.
Дарко Георгиевски

Дарко Георгиевски ( година, Скопје) ― македонски ракометен играч кој игра за РК Охрид 2013. Во 2018 година бил повикан во Македонската ракометна репрезентација за Средоземните игри во Тарагона,Шпанија.
1 Образование
Негови родители се Бранко и Соња Георгиевски, а има и браќа Никола и Борјан Георгиевски. Своето основно образование го завршил во ОУ „Св.Климент Охридски“ во Драчево, а средно образование завршил во гимназијата СУГС „Браќа Миладиновци“ - Скопје, во Драчево. Своето високо образование го продолжил на Славјанскиот Универзитет во Свети Николе.
2 Кариера
Својата спортска кариера ја започнал на 12 години. Најнапред започнал да тренира во основното училиште ОУ „Св.Климент Охридски“ во Драчево под раководство на професорот по физичко и здравствено образование. Прв клуб во кој ги направил своите први ракометни чекори е клубот РК Вардар од Скопје каде во младинска категорија го тренирал тренерот Игор Котевски, поранешен македонски репрезентативец.
Професионалната ракометна кариера му започнала на 16 години, во сезоната 2008/2009 во МРК Вардар Скопје.
Сезоната 2010/11 бил преместен во екипата на РК Вардар и потпишал четиригодишен договор по инсистирање на тогашниот тренер Љубомир Савевски. Следната сезона, 2011/2012, бил пратен на позајмица во РК Куманово. Таму поминал две сезони сè до 2013 година. Истата сезона се преселил во РК Пелитер од Битола. Добрите игри во плеј-офот на сезоната му помогнале да биде забележан од страна на ракометен агент од Франција и го искусил првото меѓународно искуство потпишувајќи за Монтелимар Крија , француска екипа која играла во третата лига во француското ракометно првенство. Во Монтелимар останал две сезони, сè до 2016 година. Потоа потпишал во БАУХБ Белфор, Франција. По завршувањето на играчката 2016/2017 сезона, Дарко се решил да одговори на повикот на првиот ракометен мастер тренер во Македонија, Данило Брестовац и да соработуваат во РК Ред Бојс од Диферданж, Луксембург.
Во периодот од 24 јуни до 1 јули 2018, Дарко Георгиевски со Македонската ракометна репрезентација настапил на 18-те Средоземни игри што се одржале во Тарагона,Шпанија. Нашата машка репрезентација на игрите ги отворила на 23 јуни со натпревар против Турција, a ден подоцна играла со Египет, а во групната фаза се сретнала и со селекцијата на Србија.
Моментално игра за РК Охрид 2013 и има важечки договор до крајот на играчката 2018/2019 сезона .
3 Настапи во Европа
*Во сезоната 2008/2009 со клубот МРК Вардар Скопје, Дарко Георгиевски играл во Челинџ Куп на Европа;*Во сезоната 2009/2010 со клубот МРК Вардар Скопје, Дарко Георгиевски играл ЕХФ Куп на Европа;*Во сезоната 2010/2011 со клубот РК Вардар ПРО, Дарко Георгиевски играл во CUP WINNERS' CUP на Европа;*Во сезоната 2011/2012 со клубот РК Вардар ПРО, Дарко Георгиевски играл во ЕХФ Куп на Европа;*Во сезоната 2012/2013 со клубот РК Куманово, Дарко Георгиевски играл во ЕХФ Куп на Европа;*Во сезоната 2017/2018 со клубот HC Red Boys Differdange, Дарко Георгиевски играл во Челинџ Куп на Европа;
ЖРК Вајперс Кристиансанд

Виперс Кристиансанд е женски ракометен клуб од Кристиансанд, Норвешка. Моментално клубот се натпреварува во Елитесериен, највисоката дивизија во државата, уште од нивната промоција во 2001.
Во сезоната 2017-2018, клубот ја освоил својата прва национална титула, првата титула во Купот на Норвешка, и биле финалист во ЕХФ купот каде изгубиле од романската СЧМ Крајва.
1 Титули
*Норвешко првенство : 1
:2017-2018
*Куп на Норвешка : 1
:2017
*ЕХФ куп
*''Вицешампиони:'' 2017–2018
2 Играчи
2.1 Моментален состав
:''Squad for the 2018–19 season'';Голман
* 12 Елине Фагерхајм
* 16 Катрине Лунде
;Крила
;ДК:* 6 Малин Ауне
* 26 Карине Емили Далум
;ЛК:* 2 Каролине Олсен
* 10 Вилде Каурин Јонасен
* 27 Сунива Нес Андерсен
;Пивоти
* 9 Матилде Кристенсен
* 24 Хана Итеренг
;Бекови
;ЛБ
* 3 Емили Хег Арнцен
* 20 Жанет Кристијансен
* 25 Хени Реистад
;СБ
* 4 Тоње Хаугјорд Рефснес
* 22 Марта Томач
;ДБ
* 11 Сиље Воде
* 15 Лин Јорум Суланд
* 23 Јозефине Интелхуд
Lemonade Tycoon

Lemonade Tycoon — серија економски видеоигри за бизнис со лимонада.
1 Игра
1.1 Начин, залихи и рекламирање
Lemonade Tycoon вклучува три начини на игра; кариера, предизвик и шампион. Начинот кариера му овозможува на играчот да остане колку што сака. Начинот предизвик има 30-дневна граница за да види колку брзо вашиот штанд може да расте во рамките на временскиот период. За да можат да продаваат лимонада, играчите треба да купат залихи, кои вклучуваат мраз, лимони, шеќер и чаши. Играчот има можност да го рекламира својот штанд. Секој ден, играчот може да плати такса за рекламирање во различни избори за рекламирањето што се на располагање. Рекламирањето го зголемува бројот на потенцијални клиенти.
1.2 Надградби
Lemonade Tycoon има многу надградби кои се достапни по различни цени. Некои го намалуваат времето за чекање, некои ја подобруваат видливоста, некои прават мраз, итн. Стандардните надградби овозможуваат повеќе капацитет за складирање и за клиенти. Исто така има и вработени, благајник и кловн, кои дневно наплаќаат за намалување на времето за чекање и ја зголемување трпеливоста, соодветно.
1.3 Локации
Постојат пет различни локации каде што можета да го поместите вашиот штанд. Некои места се попопуларни од другите. Секоја локација има поинаква цена за изнајмување. Секоја локација има задоволство и популарност. Популарноста се менува во зависност од тоа колку штандот на играчот станува популарен. Задоволство и рекламирањето донесуваат повеќе клиенти. Задоволството гарантира дека корисниците ќе се вратат на штандот. Ако има кратки линии, постојат добри цени, играчот им служи на сите клиенти додека не заминат, и исто така играчот треба да има добар рецепт, за задоволството да може да се зголеми. Со зголемување на задоволството, корисниците ќе се вратат на штандот на играчот. Задоволството и популарноста се засновани на локацијата. Тие не патуваат со вас додека се движите од локација до локација.
Сенките на заборавените предци (книга)

Сенките на заборавените предци — книга од 1993 година од авторите Карл Сејган и Ен Драјан. Авторите даваат краток преглед на еволутивната историја на животот на Земјата, со посебен фокус на одредени особини кои се од централно значење за човековата природа и дискусија за тоа каде нивните претходници почнале да се развиваат кај други видови. Во последните поглавја детално ги испитуваат приматите, споредувајќи ги деталите помеѓу анатомски современите луѓе и најблиските поврзани со нив.
Горан Станишевски

Горан Станишевски (20 октомври 1980 - 30 јули 2016) — македонски полициски службеник, поранешен воен оператор во специјална единица и граничар. Тој бил убиен по интервенција на пријава за семејно насилство во населбата Средорек во Куманово.
1 Животопис
Роден е во 1980 година во Куманово. Завршил основно и средно образование.
1.1 Воена кариера
Станишевски е вработен во Министерството за одбрана на 29 ноември 2001 година. Примен е во Баталјон за специјални намени, каде служел до 2005 година.
1.2 Полициска кариера
Во 2005 година е вработен во Министерството за внатрешни работи. Работи во станицата во Гошинце, како дел од Регионалниот центар за гранични работи „Север“, а по две години, во 2007 година добива прекоманда во Полициската станица за гранична контрола во Танушевци.
Во 2009 година е преместен во Секторот за внатрешни работи Куманово, каде работи до 2012 година. Тогаш е преместен во Секторот за гранични работи и миграција и работи во единица за прекуграничен криминал.
Година дена подоцна повторно работи во СВР Куманово. До 25 ноември 2013 година работи во главната станица во Куманово со чин полицаец. По две години служба како уличен полицаец, примен е во Посебната единица за поддршка (ПЕП) на СВР Куманово.
1.3 Смрт
На 30 јули 2016 година, околу 21:30 часот кумановската болница пријавила во полицијата дека кај нив повредени биле донесени мајка и ќерка. Откако двајца полициски службеници направиле разговор со жртвите констатирале дека се работи за семејно насилство и се упатиле да се справат со извршителот. На асистенција им била пратена патрола од уште двајца службеници меѓу кои бил и Горан Станишевски. Таткото на осомничениот ги предупредил дека лицето боледува од шизофренија.
Кога пристигнале во домот на осомничениот во ромската населба Средорек во Куманово, околу 22 часот, влегле во куќата каде што бил извршителот. Тој мавнал по нив со огледало и со себе зел кујнски нож. Полицајците констатирале дека треба да се повлечат и додека го правеле тоа, извршителот го прободел Станишевски. Горан веднаш бил префрлен во болница, но по кратко време им подлегнал на повредите. Лицето потоа го фрлило ножот и се предало по убедување на татко му.
Лицето кое го прободело Станишевски за време на неговата службена должност, 9 месеци додека бил азилант се лекувал во болница за ментално здравје во Шведска. Кога му било одбиено барањето за азил бил вратен во Македонија и два месеци престојувал во психијатриската болница во Бардовци. Неколку дена пред настанот бил пуштен од болница бидејќи сакал да се оперира поради проблеми со крајниците, меѓутоа самиот побарал да биде вратен во Бардовци кога му се влошила здравствената состојба. Татко му го однел во психијатриската болница, но дежурниот лекар не го примил бидејќи констатирал дека нема индикации за тоа и дека се однесува нормално. Следниот ден извршил семејно насилство и го прободел Станишевски.
Вињец (Острудски округ)

Виниес
Земја
Војводство, Варминско-мазурско
Округот, Острода
Општина, Миломин
Вињец [ˈviɲets] (германски ''Winkenhagen'') е село во административниот округ на општината Миломин, во рамките на округот Острода,Варминско-мазурско Војводство во северниот дел на Полска. Тоа се наоѓа на околу 6 километри (4 милји) јужно од Миломин, 16 (10 милји) северозападно од Острода, и 43 километри (27 милји) западно од регионален капитал Олштин.
Црква „Успение на Пресвета Богородица“ - Долна Белица

Успение на Пресвета Богородица — главна селска црква во дримколското село Долна Белица.
Црквата се наоѓа во самото село, а околу нејзе се наоѓаат и селските гробишта.
1 Историја
Црквата е изградена во 1896 година, а околу нејзе се наоѓаат влашки гробишта.
2 Галерија
3 Поврзано
* Струшко архијерејско намесништво
* Четврта струшка парохија
* Долна Белица
Френк Серпико

Франческо Винсент Серпико (на |Francesco Vincent Serpico; роден 14 април 1936) — поранешен полициски службеник и детектив во Полицискиот оддел на градот Њујорк. Тој е познат како свиркач на полициската корупција во доцните 1960-ти и раните 1970-ти. Неговите напори го поттикнале Џон Линдзи, тогаш градоначалник на Њујорк да ја формира Кнап Комисијата која работела на истрага во њујоршката полиција. Неговата слава особено се зголемила со филмот Серпико, заснован на книга од американскиот новинар Питер Маас за биографијата на Франческо во кој главната улога ја играл Ал Пачино, кој со неа бил номиниран за Оскар.
Милан Павков

Милан Павков (српски: ''Милан Павков''; роден на 9 февруари 1994 година) — српски професинален фудбалер, кој настапува за фудбалскиот клуб Црвена Ѕвезда.Тој е познат по постигнатите голови во историскиот натпревар против Ливерпул во Лигата на шампионите 2018-2019 година во групната фаза.
Белковинско потсемејство

Белковинско потсемејство — степен во класификацијата на белковините врз основа на нивните блиски еволутивни односи. Ова ниво се наоѓа под повисоките степени на белковинско семејство и белковинско натсемејство.
Белковините обично делат поголема сличност во аминокиселинската низа и функцијата со членовите во склоп на едно потсемејство, отколку со членовите на семејството. На пример, во SCOP системот за класификација, членовите на едно потсемејство споделуваат исто посредиште на заемодејство и заемодејствени партнери. Овие критериуми се построги отколку кај семејството, каде членовите имаат слични структури, но можат да бидат подалечно сродни и да имаат различни поседишта. Постојат различни методи за назначување на потсемејство, вклучувајќи сличности во низата, низни мотиви поврзани со функцијата, или филогенетски клад. Не постои прецизна и доследна разлика меѓу белковинско потсемејство и семејство. Иста група на белковини понекогаш може да биде опишана како семејство или како потсемејство, во зависност од контекстот.
Жоржињо (фудбалер 1991)

Жорже Луиз Фрело, попознат како Жоржињо (р. ) — италијански фудбалер со бразилско потекло, на Фламенго и на италијанската репрезентација.
Роден во Бразил, Жоржињо се преселил во Италија на возраст од 15 години и ја започнал својата професионална кариера со младинскиот тим во Верона, пред да биде промовиран во сениорскиот тим. За време на сезоната 2010-11, тој бил испратен на позјамица во Самбонифакесе. Во јануари 2014 година, тој се преселил во Наполи, каде што веднаш го освоил Купот на Италија и Суперкупот. Тој одиграл вкупно 160 натпревари за клубот пред да се пресели во Челзи во 2018 година од 50 милиони фунти.